
<סדר היום:>
<הצעת חוק התכנון והבנייה (תיקון מס' 107 והוראת שעה), התשע"ו-2016 - רביזיה>
נכחו:

<חברי הוועדה:> 
דוד אמסלם – היו"ר
עבדאללה אבו מערוף 

יעקב אשר 

זאב בנימין בגין

זוהיר בהלול

יעל גרמן 

בצלאל סמוטריץ 

חמד עמאר 

חברי הכנסת:
יגאל גואטה

דב חנין

אכרם חסון

יעל כהן-פארן

יפעת שאשא ביטון
<מוזמנים:> 
	שחר מזרחי
	–
	מגמה ירוקה

	ניקול בכר
	–
	מגמה ירוקה

	אלעזר בריף
	–
	מגמה ירוקה


לרשימת השדלנים שנכחו בדיון – ראו בקישור זה.
<ייעוץ משפטי: >
תומר רוזנר
<מנהלת הוועדה:>
לאה קריכלי
<רישום פרלמנטרי:>
אהובה שרון, חבר המתרגמים
<הצעת חוק התכנון והבנייה (תיקון מס' 107 והוראת שעה), התשע"ו-2016> - רביזיה
<היו"ר דוד אמסלם:>
אני מתכבד לפתוח את ישיבת ועדת הפנים והגנת הסביבה בנושא הצעת חוק התכנון והבנייה (תיקון מס' 107 והוראת שעה), התשע"ו-2016, רביזיה.

מי ביקש את הרביזיה?

<יעל גרמן (יש עתיד):>
אנחנו ביקשנו.

<תומר רוזנר:>
הם צריכים להציג אותה.

<יעל גרמן (יש עתיד):>
אנחנו ביקשנו רביזיה על כל ההסתייגויות שלנו. אנחנו מבקשים בכל זאת לשקול מחדש את ההסתייגויות. ההסתייגויות למעשה מרחיבות או יותר נכון מגנות על השטחים הפתוחים ואנחנו מבקשים שלא יתאפשר לבנות מגורים בשטחים ציבוריים פתוחים.

<היו"ר דוד אמסלם:>
תודה.

<בצלאל סמוטריץ (הבית היהודי):>
היא ביקשה שנשקול. תן לנו דקה לשקול.

<רחל עזריה (כולנו):>
כבר בחוק הזה אי אפשר.

<היו"ר דוד אמסלם:>
למה להפריע לי?

<רחל עזריה (כולנו):>
זה מעצבן אותי.

<יעל גרמן (יש עתיד):>
אני מאוד אוהבת את העצבים של רחל עזריה, אבל שבבקשה תסביר מה מעצבן אותה ומה בחוק הזה אי אפשר.

<היו"ר דוד אמסלם:>
לא. 

<יעל גרמן (יש עתיד):>
אדוני היועץ המשפטי, אולי אתה תסביר לחברת הכנסת רחל עזריה - - -

<היו"ר דוד אמסלם:>
אני ביקשתי. זה שאת כועסת עליה - - -

<יעל גרמן (יש עתיד):>
אני לא כועסת עליה. אני כועסת על ההתבטאות.

<היו"ר דוד אמסלם:>
אחרי כן, לא במסגרת הדיון של הוועדה. חברת הכנסת גרמן, אני מכבד את הבקשה שלך. באמת, אני מכבד גם את הרביזיה ואני מכבד את מה שאמרת. אני חושב שיש בזה דברי טעם ואת אומרת דברי טעם. זה בסדר. לא צריך לכעוס. זה שמישהו העיר לך, עזבי, לא קשור לדיון שלנו. 

<יעל כהן-פארן (המחנה הציוני):>
אני רוצה להעלות משהו בבקשה.

<היו"ר דוד אמסלם:>
אני עכשיו מצביע רק על הרביזיה. אי אפשר.

<יעל כהן-פארן (המחנה הציוני):>
אבל יש נושא חדש.

<שחר מזרחי:>
אני הגעתי במיוחד.

<ניקול בכר:>
גם אני הגעתי במיוחד.

<שחר מזרחי:>
הנופים שייכים גם לנו. תן לי לומר את דבריי כי הגעתי במיוחד.

<היו"ר דוד אמסלם:>
לא. תקשיב למה שאני אומר לך, אין כאן דיבורים.

<שחר מזרחי:>
נכון, אבל אני רוצה לומר את הדברים שלי.

<היו"ר דוד אמסלם:>
אתה רוצה שאני אוציא אותך?

<שחר מזרחי:>
הוועדה מדברת - - -

<היו"ר דוד אמסלם:>
אני שואל אם אתה רוצה שאני אוציא אותך.

<ניקול בכר:>
זה החוק שלנו.

<היו"ר דוד אמסלם:>
אני מבקש להוציא אותה, בבקשה.

<ניקול בכר:>
אתם לא מבינים על מה מדובר.

<זאב בנימין בגין (הליכוד):>
הגעתם בשלב מאוחר. 

<ניקול בכר:>
אנחנו חיים את זה כבר חודשים ושנים את כל העניין. זה בלתי אפשרי שדברים יתנהלו כך, שתמכרו את הציבור ואת החוק. זה עושה מפח נפש.

<היו"ר דוד אמסלם:>
אני מבקש להוציא אותו.

<קריאה:>
תוציא אותי, אבל הקול של הציבור יישמע במקרה הזה. החופים לא יילקחו בצורה כזאת והקואליציה הזאת, זה בושה.

<היו"ר דוד אמסלם:>
דרך אגב, אתה לדיונים שלי כרגע לא תיכנס הרבה זמן.

<קריאה:>
זאת קואליציה שפשוט בושה. קואליציה שלא נותנת לציבור להשמיע את הקול שלו. החופים יישארו בידי הציבור וזאת ממש בושה. אדוני, אתה יכול להסתכל ולהנהן, אבל החופים יישארו של הציבור. הם של הציבור וזאת קואליציה של גנבים. אתם גנבים ואתם יושבים כאן ומצביעים בצורה של בושה. אתה לא מתבייש לגנוב את החופים? בושה. תוריד את הראש ואל תענה. גנבים. בושה. זה למכור את הציבור. איפה אתם? גונבים חופים. החופים שייכים לציבור.

<היו"ר דוד אמסלם:>
תעצור את הבחור בהתנהלות שלו. הוא תוקף. תקשיב, אתה אורח שלנו.

<שחר מזרחי:>
נכון, אני אורח.

<ניקול בכר:>
אנחנו בוחרים בכם. שמור עלינו ועל העתיד שלנו.

<היו"ר דוד אמסלם:>
אתם יכולים לומר שאנחנו לא ממלאים את תפקידנו אבל כאן בוועדה אתם תקשיבו למה שאנחנו אומרים. אני ביצעתי כבר שלושה דיונים ואני נתתי לארגונים להשמיע את דברם. לא כל פעם שהארגונים רוצים לדבר, אנחנו נותנים להם לדבר. יש כאן סדר בדיון. כרגע אנחנו מצביעים על רביזיה. אני לא פותח את הנושא לדיון. לכן אני לא מאפשר לכם את זכות הדיבור. זאת הסיבה.

<ניקול בכר:>
אבל זה נראה שאנשים מצביעים על סעיף כל כך קטן שכלול בתוך מערכת כל כך גדולה שהיא המהות. זה לא משנה אם מדובר בעשרים אחוזים בבניין מגורים אלא זה בניין שייבנה בקו החוף. החוף שלנו הולך ונגמר.

<היו"ר דוד אמסלם:>
תקשיבי, אם את חושבת שאנחנו לא מבינים את החוק, את טועה.

<ניקול בכר:>
נראה לי שהרבה חבר'ה שהצביעו נגד ההסתייגויות לא מבינים.

<היו"ר דוד אמסלם:>
אנחנו יושבים כאן קצת יותר שעות ממך ואנחנו מכירים את החוק.

<ניקול בכר:>
אני אשמח לשאול כל אחד מחברי הכנסת אם הוא יודע מה כולל חוק החופים.

<היו"ר דוד אמסלם:>
אני מבקש לא להפריע.

<ניקול בכר:>
זה פשוט נורא.

<היו"ר דוד אמסלם:>
מי שרוצה להפריע לי, שיצא החוצה.

<ניקול בכר:>
אני פשוט רואה עתיד שחור.

<היו"ר דוד אמסלם:>
את רוצה לשבת כאן?

<ניקול בכר:>
כן. אני רוצה לשבת .

<היו"ר דוד אמסלם:>
אני מבקש, אין לך זכות דיבור. אל תאלצי אותי להוציא אותך.

<שחר מזרחי:>
משהו מאוד קצר.

<היו"ר דוד אמסלם:>
אמרתי שאין זכות דיבור. אל תהיה אלים. גם אם אתה שוחר סביבה, אל תהיה אלים. אני לא רוצה להוציא אותך. לא נתתי לך את זכות הדיבור ואתה לא מדבר. אם אתה רוצה לדבר, צא החוצה.

<שחר מזרחי:>
אצלך האלימות.

<היו"ר דוד אמסלם:>
אני מבקש להוציא אותו החוצה.

<ניקול בכר:>
הייתה כאן אלימות לא מבוטלת כל תחילת הדיון

<שחר מזרחי:>
אתה משתמש באלימות. לא אני.

<היו"ר דוד אמסלם:>
תודה על הציונים שאת מחלקת לי. תוציא אותו החוצה.

<יעקב אשר (יהדות התורה):>
כל הבעיה הם הצלמים שמצלמים כאן.

<היו"ר דוד אמסלם:>
אני מבקש שגם את תצאי החוצה. את מפריעה לי בדיון. תצאי החוצה בבקשה.

<ניקול בכר:>
חשוב שתקשיבו.

<היו"ר דוד אמסלם:>
אני מבקש שתצאי החוצה.

<ניקול בכר:>
אני מבקשת להישאר.

<היו"ר דוד אמסלם:>
תזמינו סדרנית. דרך אגב, אתם לא תיכנסו יותר לדיונים שלי. את לא תיכנסי יותר לדיונים שלנו כאן.

<ניקול בכר:>
ודאי שאני אגיע.

<היו"ר דוד אמסלם:>
אני לא אכניס אותך.

<ניקול בכר:>
אני הדור המשכיל של המדינה הזאת וכך מתייחסים אלי.

<היו"ר דוד אמסלם:>
כך לא מתנהג דור משכיל.

<ניקול בכר:>
אנשים כאן לא יודעים על מה הם מדברים.

<היו"ר דוד אמסלם:>
הצלמים, אני מבקש להפסיק לצלם. הם הוסיפו לכם הרבה כבוד עכשיו, לכל הירוקים.

רבותיי, אני רוצה להביע הדיון מחדש להצבעה. מי שבעד הרביזיה, הוא בעד ההצעה לפתוח את הדיון מחדש.

<ניקול בכר:>
בעדנו.

<היו"ר דוד אמסלם:>
מי שנגד, הוא נגד פתיחת הדיון מחדש.

מי בעד הרביזיה? מי נגד? מי נמנע?

הצבעה

בעד הרביזיה – 4
נגד – 9
הרביזיה לא נתקבלה.

<היו"ר דוד אמסלם:>
הרביזיה לא התקבלה. תודה רבה לכולם.

<יעל גרמן (יש עתיד):>
הייתה רביזיה על ההסתייגויות ורביזיה על החוק.

<היו"ר דוד אמסלם:>
מי בעד הרביזיה על החוק? מי נגד? מי נמנע?

הצבעה

בעד הרביזיה על החוק – 4
נגד – 9
הרביזיה לא נתקבלה.

<היו"ר דוד אמסלם:>
הרביזיה על החוק לא התקבלה.

תודה רבה לכולם.

הישיבה ננעלה בשעה 16:36. 

